ഓട്ടോഡ്രൈവറെ കൊലപ്പെടുത്താന് ശ്രമം പ്രതികള് പിടിയില് തിരുവനന്തപുരം: തുമ്ബ ആറാട്ടുവഴിയില് ഓട്ടോറിക്ഷാ ഡ്രൈവറെ കൊലപ്പെടുത്താന് ശ്രമിച്ച എട്ടംഗ സംഘത്തിലെ രണ്ടുപേര് പിടിയില് . പോങ്ങുമ്മൂട് ബാബുജി നഗറില് ദീപു 39, ആയിരൂര്പ്പാറ ലക്ഷ്മിപുരം ബിന്ദു ഭവനില് പ്രശാന്ത് 38 എന്നിവരെയാണ് കഴക്കൂട്ടം പൊലീസ് അറസ്റ്റ് ചെയ്തത്. കഴിഞ്ഞ ചൊവ്വാഴ്ച രാത്രി 10.30നായിരുന്നു സംഭവം നടന്നത്. ആറാട്ടുവഴി പാലത്തിന് സമീപത്തെ റോഡിലൂടെ ഓട്ടോറിക്ഷ ഓടിച്ചു വരികയായിരുന്ന ആറാട്ടുവഴി സ്വദേശി സാബുവിനെ കാറിലും ബൈക്കിലുമായി എത്തിയ സംഘം തടഞ്ഞുനിറുത്തി ആക്രമിക്കുകയായിരുന്നു. മുന് വൈരാഗ്യമായിരുന്നു ആക്രമണത്തിനു കാരണം. സംഭവത്തിനുശേഷം ഒളിവില് പോയ പ്രതികളെ കഴക്കൂട്ടം സൈബര് സിറ്റി അസിസ്റ്റന്റ് കമ്മിഷണറിന് ലഭിച്ച രഹസ്യവിവരത്തിന്റെ അടിസ്ഥാനത്തിലാണ് പിടികൂടിയത്.The post ഓട്ടോഡ്രൈവറെ കൊലപ്പെടുത്താന് ശ്രമം പ്രതികള് പിടിയില് first appeared on MalayalamExpressOnline.